als_Latn dik_Latn sag_Latn
Aksident tragjik, vdes 16 vjeçarja nga Kosova(VIDEO)
Një tragjedi ka ndodhur për familjen shqiptare Zeka në Pensilvani, pasi humbi vajzën e saj adoleshente. 16-vjeçarja Minete Zeka po hipte në autobusin e shkollës, kur u godit nga një tjetër automjet.
Tragjedia ka ndodhur mëngjesin e së mërkurës, ndërkohë ende drejtuesi i mjetit, një i ri 18-vjeçar nuk është nën akuzë.
Sipas policisë, 16-vjeçarja u godit nga një makinë e tipit “Ford”, cila drejtohej nga një 18-vjeçar, në kryqëzimin Bensalem Boulevard dhe Bridgewater Road, në qytetin Bensalem.
Viktima e quajtur Minete Zeka, shqiptare nga Kosova, ishte nxënëse në Shkollën e Mesme të Bensalemit.
Televizioni “6 ABC” bën me dije se ndaj shoferit nuk është ngritur ndonjë akuzë. Edhe autori i ngjarjes mësohet se ishte nxënës i Shkollës së Mesme Teknike në Buck County, ndërsa pas inspektimit rezultoi se mjeti mund të ketë shumë probleme që lidhen me vdekjen e shqiptares.
Policia thotë se automjetit të tij mbas inspektimit i janë gjetur probleme të shumta, që lidhen me goditjen e vajzës 16 vjeçare.
Një zyrtar i policisë e përshkroi automjetin SUV tipi “Ford Bronco”, si një “makinë me probleme shumë të rënda”. Sipas uniformave blu, mjetit i mungonte edhe “uji shkrirës” që lanë xhamat e makinës, pasi në momentin e aksidentit xhami mund të ishte i veshur me akull. Gjithashtu “6 ABC” bën me dije se mjeti edhe nuk mund të jetë i regjistruar ligjërisht.
als_Latn als_Latn als_Latn als_Latn als_Latn als_Latn als_Latn als_Latn